stanford-oval/wikipedia huggingface dataset:
Ralph Macchio
Ura > Karate Kidin jälkeinen aika ja Cobra Kai

Macchio esiintyi vuonna 2007 ilmestyneellä No More Kingsin "Sweep the Leg" -kappaleen musiikkivideolla eräänlaisena karikatyyri-versiona itsestään ja Karate Kidin Danielistä.
Kesäkuussa 2010 Macchio esiintyi Funny or Die'n internet-lyhytelokuvassa "Wax On, F*ck Off", jossa hänen lähimmäisensä järjestävät intervention, tarkoituksenaan saada entinen lapsitähti muuttumaan hyvätapaisesta perheenisästä addiktiksi, joka päätyy lööppeihin aiheutettuaan skandaaleja saadakseen uransa nousuun. Elokuvassa on toistuvia viittauksia Karate Kid -elokuvaan. Sketsin toistuva vitsi on se, että Macchiota luullaan murrosikäiseksi. Lyhytelokuva sai ylistystä TV Guiden toimittaja Bruce Frettsiltä, joka sanoi videon olevan "hulvaton" ja "komiikkakultaa".
Vuonna 2013, Macchio esiintyi TV-sarjassa Ensisilmäyksellä. Barney Stinson, yksi sarjan päähenkilöistä on sitä mieltä, että Macchio's roolihahmo Karate Kidissä, Daniel LaRusso, ei olisikaan se todellinen "karate kid", vaan että se olisi Johnny Lawrence, Danielin arkkivihollinen elokuvassa.
Karate Kid -elokuvan 30-vuotisjuhlallisuuksissa Japanese American National Museumissa vuonna 2014, Macchio kertoi, että vuoden 1947 keltainen Fordin avoauto, jonka hänen roolihahmonsa Daniel sai Miyagilta sarjan ensimmäisessä elokuvassa on hänen autotallissaan.
Vuonna 2018, Macchio palasi rooliinsa Daniel LaRussona Netflix-sarjassa Cobra Kai. Sarja on action-draamakomedia, joka julkaistiin alun perin YouTube Redissä ja siirtyi sen jälkeen Netflixille. Cobra Kai -sarja on jatko-osa Karate Kid -elokuville sijoittuen reilun 30 vuoden päähän elokuvien ajanjaksosta. Macchio ja William Zabka toimivat myös sarjan tuottajina.
Ura > Karate Kidin jälkeinen aika ja Cobra Kai > Muistelmat

Vuonna 2022 Macchio julkaisi muistelmakirjansa nimeltään Waxing On: The Karate Kid and Me, jossa hän käy läpi Karate Kid -elokuvien perintöä ja Cobra Kaita.
Yksityiselämä

Macchio tapasi vaimonsa, Phyllis Fierron, isoäitinsä kautta ollessaan 15-vuotias. He avioituivat 5. huhtikuuta 1987, ja heillä on kaksi lasta (s. 1992 ja 1996). Fierro on ammatiltaan asiantuntijasairaanhoitaja.
Macchio on New York Islanders -jääkiekkojoukkueen fani ja on päässyt vuoden 1991 Pro Set Platinum -keräilykorttisarjaan joukkueen julkkiskapteenina. Vuoden 2016 bobblehead-hahmojen promootiossa esiteltiin Macchion näköishahmo joukkueen peliasussa kuuluisassa Karate Kid -elokuvasta tutussa kurkipotku-asennossa.
Filmografia > Elokuvat

| Vuosi | Nimi | Rooli | Lisätieto |
| --- | --- | --- | --- |
| 1980 | Sotilasopisto | Chooch Bambalazi |  |
| 1982 | Puuterilunta | Eddie | TV-elokuva |
| 1982 | Yhteiskunnan vihollinen / Vaarallista seuraa | Denny Brody | TV-elokuva |
| 1983 | Outsiders - kolmen jengi | Johnny Cade |  |
| 1984 | Karate Kid | Daniel LaRusso |  |
| 1984 | Maikat | Eddie Pilikian |  |
| 1984 | Viimeinen toivomus | Billy Grier | Television film |
| 1986 | Crossroads – bluesjätkät | Eugene Martone |  |
| 1986 | Karate Kid II... kertomus jatkuu | Daniel LaRusso |  |
| 1988 | Kaukainen jyrinä | Jack Lambert |  |
| 1989 | Karate Kid III | Daniel LaRusso |  |
| 1990 | Suku on pahin | Frank Jr. |  |
| 1992 | Sotavanki Garwood | Robert Garwood | TV-elokuva |
| 1992 | Serkkuni Vinny | Bill Gambini |  |
| 1993 | Naked in New York | Chris |  |
| 1998 | Dizzyland |  | Lyhytelokuva |
| 1998 | The Secret of NIMH 2: Timmy pelastaa päivän | Timmy Brisby (ääni) | suoraan videolle -elokuva, piirrosanimaatio |
| 1999 | Can't Be Heaven | Hubbie |  |
| 2000 | The Office Party | Sean | Lyhytelokuva |
| 2001 | Popcorn Shrimp | Poliisi nro 2 | Lyhytelokuva |
| 2003 | A Good Night to Die | Donnie |  |
| 2006 | Beer League | Maz |  |
| 2009 | Rosencrantz and Guildenstern Are Undead | Bobby Bianchi |  |
| 2010 | Wax On, Fuck Off  | oma itsensä, konseptikirjoittaja | Lyhytelokuva |
| 2012 | Hitchcock | Joseph Stefano |  |
| 2012 | Holiday Spin | Ruben | TV-elokuva |
| 2013 | He's Way More Famous Than You | oma itsensä |  |
| 2014 | A Little Game | Tom |  |
| 2015 | Lost Cat Corona | Dominic |  |
| 2017 | Psych: The Movie | Nick Conforth | TV-elokuva |
| 2018 | A Dog & Pony Show | Aaron |  |
Filmografia > TV

| Vuosi | Nimi | Rooli | Lisätieto |
| --- | --- | --- | --- |
| 1980–1981 | Eight Is Enough | Jeremy Andretti | toistuva rooli (19 jaksoa) |
| 1982 | CBS Afternoon Playhouse | Tony Barnett | jakso: "Journey to Survival" |
| 1999 | Äärirajoilla | Tri Neal Eberhardt | jakso: "The Other Side" |
| 2000 | Chicken Soup for the Soul | Max | jakso: "Letters to Suzie" |
| 2000 | Twice in a Lifetime | konstaapeli Dan Payello/Phillip Barbosa | jakso: "My Blue Heaven" |
| 2005 | Entourage | oma itsensä | jakso: "Aquamansion" |
| 2007 | Head Case | oma itsensä | jakso: "Ralph Macchio and Liz Phair" |
| 2008–2009 | Ruma Betty | Archie Rodriguez | Toistuva rooli (11 jaksoa) |
| 2010 | Kova laki: Rikollinen mieli | Louis Marciano | jakso: "Inhumane Society" |
| 2010 | Vihjeet hukassa | Nick Conforth | jakso: "We'd Like to Thank the Academy" |
| 2011 | The Whole Truth | Frankie Berlito | jakso: "Lost in Translation" |
| 2011 | Dancing with the Stars | oma itsensä (kilpailija) | Tuli 4. sijalle (17 jaksoa) |
| 2012 | Happily Divorced | Frankie | jaksot: "Two Guys, a Girl and a Pizza Place" (osat 1 & 2) |
| 2013 | Robot Chicken | Daniel LaRusso, eversti Steven Shay, huoltomies (ääni) | animaatio, jakso: "Caffeine-Induced Aneurysm" |
| 2013 | Ensisilmäyksellä | oma itsensä | jakso: "The Bro Mitzvah" |
| 2014 | Vihjeet hukassa | Logan Phelps | jakso: "Remake A.K.A. Cloudy... With a Chance of Improvement" |
| 2016 | Comedy Central Roast of Rob Lowe | oma itsensä/roastaaja | TV-spesiaali |
| 2017–2019 | The Deuce | konstaapeli Haddix | toistuva rooli (17 jaksoa) |
| 2017 | Whose Line Is It Anyway? | oma itsensä | vieraileva näyttelijä (kausi 13, jakso 8) |
| 2018 | Kevin Can Wait | Alviti | 2 jaksoa: "The Smoking Bun" ja "Phat Monkey" |
| 2018 | Conan | oma itsensä | jakso: "Conan Without Borders: Japan"; etukäteen nauhoitettu video |
| 2018–2025 | Cobra Kai | Daniel LaRusso | Päärooli  jatkoa The Karate Kid -elokuva-sarjalle |
Teatteri

| Vuosi | Tuotanto | Rooli | Teatteri |
| --- | --- | --- | --- |
| 1986 | Cuba and his Teddy Bear | Teddy | The Public Theater |
| 1996–1997 | How to Succeed in Business Without Really Trying (musikaali) | J. Pierrepont Finch | US national tour |
Musiikkivideot

| Vuosi | Nimi | Artisti | Rooli |
| --- | --- | --- | --- |
| 2007 | Sweep the Leg | No More Kings | oma itsensä |
| 2010 | "Had Enough" | Danko Jones | Dr. Lee Dorian |
| 2011 | "I Think Bad Thoughts" | Danko Jones | Dr. Lee Dorian |
| 2012 | data-sort-value="The Ballad of Danko Jones" | Danko Jones | Dr. Lee Dorian |
Videopelit

| Vuosi | Nimi | Rooli |
| --- | --- | --- |
| 2020 | Cobra Kai: The Karate Kid Saga Continues | Daniel LaRusso (ääni) |
Kirjat

Macchio, Ralph: Waxing On: The Karate Kid and Me.  Dutton, 2022.  ISBN 0593185838
Aiheesta muualla

Ralph Macchio Internet Movie Databasessa. (englanniksi)
Ralph Macchio Twitterissä
Ralph Macchio & Yuji Okumoto Present Best Fighting Game at The Game Awards 2020 – The Game Awards, December 2020.
Ralph Macchio of "Cobra Kai" on Memoir "Waxing On: The Karate Kid and Me"– The View, October 18, 2022.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Korea  Alankomaat  Puola 
Taiteenala:  MusicBrainz 
Henkilöt:  Deutsche Synchronkartei  Elonet 
Muut:  IdRef 
Macchio vuonna 2015
Katriina Wright

| Katriina Wright> Henkilötiedot |
| --- | --- |
Koko nimi:  Katriina Wright
Syntynyt: 4. helmikuuta 2003 (ikä 22)
Yleisurheilija
Laji:  pikajuoksu
Katriina Wright (s. 4. helmikuuta 2003) on suomalais-yhdysvaltalainen pikajuoksija, joka kilpailee pääasiassa 400 metrin juoksussa.
Urheilu-ura

Heinäkuussa 2022 Wright kertoi edustavansa maajoukkuetasolla Suomea. Toukokuussa hän oli juossut ajan 52,60, josta tuli 19-vuotiaiden naisten ikäluokan Suomen ennätys ja Wrightista samalla Suomen kaikkien aikojen tilaston seitsemänneksi nopein nainen 400 metrin matkalla. Wright edusti Suomea elokuussa 2022 alle 20-vuotiaiden MM-kilpailuissa Calissa. Kisoissa hän oli oman välieränsä kuudes, mikä ei riittänyt finaaliin. Wright oli mukana myös neljänneksi sijoittuneessa Suomen 4 × 400 metrin viestijoukkueessa sekä Suomen 4 × 100 metrin viestijoukkueessa, joka jäi alkueriin. Alle 23-vuotiaiden EM-kisoissa Espoossa 2023 hän sijoittui kuudenneksi sekä 400 metrillä että 4 × 400 metrin viestissä.
Henkilökohtaiset ennätykset
100 m: 12,04 (Eugene 2.4.2022)
200 m: 23,82 (Tucson 29.4.2023)
400 m: 52,39 (Walnut 14.5.2023)
800 m: 2.08,93 (Eugene 23.4.2022)
Yksityiselämä

Wright on asunut San Diegossa ja opiskellut Eugenessa pääaineenaan psykologia. Hänellä on Yhdysvaltain ja isänsä suvun kautta Suomen kaksoiskansalaisuus. Hänellä on myös kenialaistaustaa.
Outjo

| Outjo |
| --- | --- |

 vaakuna
 Outjo
 Koordinaatit: 20°6′46″S, 16°9′40″E 
Valtio:   Namibia
Alue:  Kunene
Väkiluku (2023):  15 063
Aikavyöhyke:  UTC+1
Infobox OKVirheellinen NIMI-arvo: 
Outjo (hereron kielellä: pienet mäet) on kaupunki Kunenen alueella Namibiassa. Se on Outjon vaalipiirin keskus. Se tunnetaan parhaiten siitä, että sen kautta pääsee Etoshan kansallispuistoon.
Vuoden 2023 väestönlaskennan mukaan Outjossa oli 15 063 asukasta.
Yleistä

Kaupungin perustivat saksalaiset joukot eversti Theodor von Leutweinin johdolla vuonna 1897. Sinne tuli pieni sotilastukikohta, josta käsin saksalaiset kävivät tutkimassa Saksan Lounais-Afrikan pohjoisosia. Paikallisessa Franke Haus Museum -nimisessä historiallisessa museossa kerrotaan majuri Viktor Franken retkestä Ambomaalle.
Naulila-muistomerkki on pystytetty majuri Viktor Franken Ambomaan retken muistomerkiksi. Franke teki retken vuonna 1914, kun alueelle lähetetty saksalainen retkikunta oli tapettu.
Outjon eteläpuolella on Ugab-joki, joka on merkittävimpiä ajoittaisia jokia Namibiassa. Kaupungin lähellä sijaitsee Gamkarabin luolat, jotka ovat tunnettuja stalaktiiteistaan ja stalagmiiteistaan sekä pietersiitti-mineraalista. Luolat ovat yksityisalueella, eivätkä ne ole avoimia yleisölle.
Politiikka

Outjoa hallitsee kaupunginvaltuusto, jossa on seitsemän valtuutettua.
Namibian itsenäisyyden ajalla Outjo on ainoa Kunenen alueen kaupunki, jota SWAPO on hallinnut. Vuoden 2015 vaalitulokset olivat seuraavat:
| Puolue | Äänimäärä | Ääniosuus | Paikkoja |
| --- | --- | --- | --- |
| SWAPO | 1 307 | 53,1 % | 4 |
| UDF | 706 | 28,7 % | 2 |
| DTA | 381 | 15,5 % | 1 |
| Rally for Democracy and Progress (RDP) | 64 | 2,6 % | 0 |
| Yhteensä | 2 458 | 100 % | 7 |
Vuoden 2020 vaalitulokset olivat seuraavat:
| Puolue | Äänimäärä | Ääniosuus | Paikkoja |
| --- | --- | --- | --- |
| SWAPO | 872 | 36,2 % | 3 |
| Landless People's Movement | 501 | 20,8 % | 1 |
| UDF | 392 | 16,3 % | 1 |
| Popular Democratic Movement (PDM, DTA:n uusi nimi) | 307 | 12,7 % | 1 |
| Monitor Action Group (MAG) | 161 | 6,7 % | 1 |
| Independent Patriots for Change (IPC) | 139 | 5,8 % | 0 |
| All People’s Party (APP) | 40 | 1,7 % | 0 |
| Yhteensä | 2 412 | 100 % | 7 |
Liikenneyhteydet

Ennen 1960-lukua liikenne pohjoisesta Ambomaalta etelään tapahtui Okakweyon ja Outjon kautta, joka oli paljon lyhyempi reitti kuin Tsumebin kautta. Outjon reitti jäi syrjään vuodesta 1957 alkaen, kun soratie Ondangwasta Namutonin kautta Tsumebiin valmistui.
Nykyisin Outjo sijaitsee Namibian C38-tien varrella, noin 90 km etelään Anderson Gatesta, joka on yksi Etoshan luonnonpuiston porteista. Kaupungista pääsee Damaramaalle tie nro C39:ää pitkin, jolloin ajetaan ensin Khorixasiin ja sitten C40-tietä Kamanjabiin. Tie johtaa edelleen Kaokoveldiin.
Outjon lentokenttä on 10 km kaupungin ulkopuolella, ja sinne voivat lentää pienkoneet. Outjo on myös Namibian rautateiden yksi pääteasema, mutta sinne ei nykyään liikennöidä.
Koulut

Outjossa on kolme alakoulua ja kaksi yläkoulua sekä molemmat tasot omaava yksityiskoulu. Näissä kouluissa on yhteensä 2 634 oppilasta ja 96 opettajaa (vuoden 2009 tieto). Koulut ovat seuraavat.
Jack Francis Primary School
Maarssen Primary School
Outjo Primary School
Moria Private School
Etoshapoort Junior Secondary School
Outjo Secondary School
Seuraavat koulut sijaitsevat kaupungin läheisyydessä:
Otjikondo School Village & Primary School (n. 85 kilometriä kaupungista luoteeseen)
St. Michael Roman-Catholic Primary School (n. 70 kilometriä kaupungista luoteeseen)
Nähtävyyksiä

Outjossa on vähän nähtävää, mutta se on tärkeä kauttakulkupaikkana ja tarvikkeiden ostopaikkana. Vuonna 2006 kaupungin kautta kulki 22 000 turistia joka kuukausi.
Franke-Haus-Museum
Naulila-monumentti
Outjon vesitorni, jossa oli alun perin puinen tuulimylly, jonka avulla pohjavettä saatiin maasta.
Kaupungin lähellä on Vingerklip-niminen kivimuodostelma, joka tunnetaan sen afrikaansinkielisellä nimellä
Aiheesta muualla

Kuvia tai muita tiedostoja aiheesta Outjo Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Outjo
Ilmakuva Outjosta vuodelta 2019.
Vingerklip lähellä Outjoa
Saksalaisten rakentama vesitorni
Käännös suomeksi
Totalitarismi

Totalitaristisia johtajia. Ylärivissä: Josif Stalin, Neuvostoliitto ja Adolf Hitler, natsi-Saksa. Alarivissä: Mao Zedong, Kiinan kansantasavalta,  Benito Mussolini, Italia ja Kim Il-sung, Pohjois-Korea.
Totalitarismi on poliittinen järjestelmä, jossa valtion valta ulottuu yhteiskunnan kaikille aloille. Totalitarismi on autoritarismin äärimmäinen muoto. Totalitarismiin kuuluu dominoiva johtaja, joka esitetään hyväntahtoisena kansan etujen ajajana. Hallinto perustuu joko suuren yhteiskunnallisen muutoksen tavoitteluun tai ideologiaan, jonka pohjalta rakennetaan ihanneyhteiskuntaa.
Käsitteen historia

Käsitteitä totalitarismi ja totalitaarinen järjestelmä alettiin käyttää satunnaisesti 1930-luvulla sellaisista diktatorisista valtioista, joille on ominaista tietyn poliittisen aatteen ehdoton valta, muun poliittisen toiminnan tukahduttaminen sekä yhteiskunta- ja talouselämän valjastaminen palvelemaan tämän poliittisen suuntauksen tavoitteita. Totalitaristisiksi on luonnehdittu Josif Stalinin aikaista Neuvostoliittoa, Benito Mussolinin fasistista Italiaa ja Adolf Hitlerin johtamaa natsi-Saksaa.  Myös Mussolini itse puhui totalitaarisesta valtiosta (ital. lo stato totalitario).
Toisen maailmansodan jälkeen käsite levisi tutkijoiden käytöstä nopeasti yleiseen käyttöön sekä tiedotusvälineissä että poliitikkojen puheissa. Nykyajan ainoana totalitaristisena valtiona pidetään Kimien dynastian johtamaa Pohjois-Koreaa.
Piirteitä

Zbigniew Brzezinskin mukaan totalitarismi on diktatuuri, jossa teknologisesti edistyneitä poliittisen vallan välineitä käyttämällä keskitetty hallinto tai eliitti edistää rajoittamattomasti totaalista yhteiskunnallista vallankumousta, johon kuuluu pakotettu yksimielisyys sekä ihmisten ehdollistaminen tietynlaisten mielivaltaisten ideologisten oletusten pohjalta. Totalitarismin erottaa muusta autoritarismista se, että totalitarismissa on totalistinen ideologia, jota noudattaa maan yksi ja ainoa puolue, jolla on johtaja eli diktaattori, sekä se, että totalitarismilla on täysin kehittynyt salainen poliisi sekä monopoli joukkotiedotuksessa, aseistuksessa ja organisaatioissa.
Juan Linzin mukaan järjestelmä on totalitaristinen ensinnäkin silloin, kun sillä on monistinen muttei monoliittinen valtakeskittymä, josta kaikkien instituutioiden ja ryhmien mahdollinen moniarvoisuus saa laillisuutensa, joka toimii niiden välittäjänä, ja joka on enimmäkseen poliittinen luomus eikä edeltäneen yhteiskunnan dynamiikasta kasvanut. Toisekseen, totalitarismissa on yksityiskohtainen ja itsenäinen ideologia, johon hallitsijat ja puolue identifioituvat, ja jota ne käyttävät politiikkansa perustana, ja joka tarjoaa perimmäisen merkityksen, historiallisen tarkoituksen tunnun, sekä tulkinnan yhteiskunnallisesta todellisuudesta. Kolmanneksi, totalitarismissa kansalaiset mobilisoidaan, eli heidän poliittista ja yhteiskunnallista toimintaansa rohkaistaan, vaaditaan, palkitaan ja ohjaillaan, ja pelkästään passiivista tottelua ei pidetä suotavana.
Linzin työhön perustuen Paul C. Sondrol Coloradon yliopistossa Colorado Springsissä on vertaillut totalitaaristen diktatuurien ominaispiirteitä autoritaarisiin:
|  | Totalitarismi | Autoritarismi |
| --- | --- | --- |
| Johtajan karisma | korkea | matala |
| Johtajan roolikäsitys | johtaja funktiona | johtaja yksilönä |
| Vallan päämäärät | julkinen | yksityinen |
| Korruptio | alhainen | korkea |
| Virallinen ideologia | kyllä | ei |
| Rajoitettu moniarvoisuus | ei | kyllä |
| Lainmukaisuus | kyllä | ei |
Hannah Arendtin mukaan 1900-luvun alkupuolella nousseet totalitaariset järjestelmät erosivat aikaisemmista diktatorisista järjestelmistä muun muassa siinä, että poliittiset laitokset toimivat niissä ainoastaan todellista valtaa pitävän ryhmän lavasteina ja että aate oli vallanpitäjille pelkkä väline kansan hallitsemiseen.
Totalitaristiset valtiot ovat käyttäneet hallintakeinoinaan valtioterrorismia, terroritekoja, vangitsemisia ja laajamittaista propagandaa. Saksassa, Italiassa, Neuvostoliitossa ja Pohjois-Koreassa johtajan henkilökohtaista asemaa on pönkitetty myös henkilöpalvonnalla.
Kansalaisten suhde järjestelmään

Totalitaristisen maiden tavallisten kansalaisten mielipiteitä on ollut vaikea saada luotettavasti ja kattavasti selville. ”Yleinen mielipide”, jos sellaisesta voidaan ylipäätään puhua, oli valtion määrittelemä. Julkisesti esitettyjen mielipiteiden takana oli kuitenkin ihmisten yksityinen tila, jonka puhetta seuraamaan ja valvomaan valtiot pystyttivät vakoilu- ja ilmiantojärjestelmiä. Mielipidetiedusteluja ei suoritettu. Viranomaisarkistoihin tallennetut kuvaukset saattoivat olla liioiteltuja. Ihmiset puhuivat lisäksi eri tavalla julkisilla paikoilla kuten kadulla ja ravintoloissa, kuin kotonaan, missä vakoojia ei ollut salakuuntelemassa. Eräs arvokas lähde ihmisten todellisille mielipiteille ovat henkilökohtaiset päiväkirjat. Muistelmissa ja haastatteluissa ihmiset sen sijaan usein kuvaavat itsensä uhreina ja unohtavat paljon asioita.
Totalitarististen hallintojen alamaiset on 1900-luvun tutkimuksessa perinteisesti jaettu tiukasti kahteen ryhmään: tekijöihin ja uhreihin. Useat Euroopan 1900-luvun totalitarististen hallintojen alla eläneet ihmiset on nähty sorron ja propagandan uhreina, jotka tukivat maidensa hallintoja vain pelosta tai aivopestyinä. Uudemmassa tutkimuksessa järjestelmään täysin uskoneet ja sitä vastustaneet ryhmät on sen sijaan saatettu nähdä vain kahtena vähemmistönä, ja suurimman osa kansasta on katsottu sijoittuneen niiden välille. Tällaiset kansalaiset saattoivat tukea hallintoa yhdessä asiassa mutta vastustaa sitä toisessa asiassa.
Valtion tuottaman propagandan utopistiset lupaukset ja tavoitteet olivat Natsi-Saksaa lukuun ottamatta suuressa ristiriidassa kansalaisten kokeman karun todellisuuden kanssa. Tällöin kansalainen joutui elämään kahdessa todellisuudessa. Valtion arvostelu saattoi johtaa erilaisten etujen menetykseen, joten monet olivat hiljaa. Opportunistit taas teeskentelivät tukevansa hallintoa saadakseen itselleen etuja.
Totalitarististen maiden kansalaisten mielipiteet muotoituivat yleensä heidän henkilökohtaisten kokemustensa kautta. Ihmiset mukauttivat usein puhetapansa hallinnon edellyttämään muotoon ja vähintäänkin esittivät uskovansa hallinnon antamiin opinkappaleisiin. Tässä suhteessa järjestelmät erosivat toisistaan: esimerkiksi Italian fasistit edellyttivät italialaisilta lähinnä ulkoista kuuliaisuutta, kun taas Neuvostoliitossa pyrittiin uudistamaan yksilöiden koko ajattelu.
Kirjallisuutta

Arendt, Hannah: Totalitarismin synty.  (alkuteos The Origins of Totalitarianism, 1951.)  Suomentanut Matti Kinnunen. Tampere:  Vastapaino, 2013.  ISBN 978-951-768-387-6
Gessen, Masha: Venäjä vailla tulevaisuutta — Totalitarismin paluu.  (alkuteos  The Future Is History: How Totalitarianism Reclaimed Russia, 2017.)  Suomentanut Ilkka Rekiaro. Docendo, 2018.  ISBN 978-952-291-537-5
Aiheesta muualla

Kuvia tai muita tiedostoja aiheesta Totalitarismi Wikimedia Commonsissa
Kasmasiini

Kasmasiini oli Yleisradion varhaisnuorille suuntaama makasiiniohjelma. Kasmasiinia tuotettiin Yle TV2:lla vuosina 1983–1991.
Kasmasiinia esitettiin lokakuusta 1983 alkaen joka toinen lauantai 45 minuutin jaksoina, joiden ympärille kerättiin muutakin 9–12-vuotiaille sopivaa ohjelmistoa. Makasiiniohjelmassa nähtiin ensimmäisenä syksynä muun muassa 11-osainen seikkailusarja Kuka uskoo haikaraa, 4-osainen Hepohupsut sekä huumorisarja Emppu ja Kalle-setä.
Latvian radio

| Latvian radio Latvijas Radio |
| --- | --- |

 Latvian radion rakennus.
Perustettu:  1925
Kotipaikka:  Riika, Latvia
Toimiala:  kansallinen yleisradiotoiminta
Omistaja:  Latvian valtio
Kotisivu:  www.latvijasradio.lsm.lv/lv/lr/
Infobox OKVirheellinen NIMI-arvo: 
Latvian radio (latv. Latvijas Radio, lyh. LR) on Latvian kansallinen yleisradioyhtiö. Yhtiö perustettiin 1. marraskuuta 1925. Latvian radion kotipaikka on Riika. Latvian radio toimii yhteistyössä Latvijas Televīzijan (Latvian television) kanssa.
Valtakunnalliset radiokanavat:
Latvijas Radio 1, ajankohtaiskanava; web: LR1
Latvijas Radio 2, latviankielisen musiikin kanava (erit. pop ja country); web: LR2
Latvijas Radio 3 – Klasika, runsaasti klassista ja jazz-musiikkia, myös konserttilähetyksiä; web: LR3
Latvijas Radio 4 – Doma laukums, ohjelmaa vähemmistökielillä, mm. venäjäksi; web: LR4
Latvijas Radio 5 – Pieci.lv, nuorisokanava; web: LR5
Latvijas Radio 6 – NABA, yliopistokanava Latvian yliopiston kanssa; web: LR6
Aiheesta muualla

Kuvia tai muita tiedostoja aiheesta Latvian radio Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Latvijas Radio – Kanavien luonnehdinta
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Käännös suomeksi
Talğar

| Talğar (Талғар) Talgar, Талгар |
| --- | --- |
 Talgar sijaitsee vuoriston äärellä noin 1000-1500 metrin korkeudella.
 Talğar
 Koordinaatit: 43.30°N, 77.24°E 
Valtio:  Kazakstan
Alue:  Almatyn alue
Asutettu:  800-luvulla
Perustettu:  1858
Kaupungiksi:  1959
Väkiluku (2012)  ():  47 301
Aikavyöhyke:  UTC+5
Suuntanumero(t):  +7 72774
 
 www.akimat-talgar.gov.kz 
Infobox OKVirheellinen NIMI-arvo: 
Talğar tai Talgar (kaz. Талғар, ven. Талгар) on kaupunki Kazakstanin eteläosissa, Almatyn alueella. Miljoonakaupunki Almaty sijaitsee noin 25 kilometriä lännempänä ja suurkaupungin kansainvälinen lentoasema ja muut liikenneyhteydet ovat myös Talgarin asukkaiden käytössä. Vuoden 2012 alussa kaupungissa asui 47 301 ihmistä.
Väestön kehitys

Oheinen taulukko kuvaa Talgarin väkiluvun kehitystä vuosien 1959-2009 väestönlaskentojen kautta.
| Vuosi | 1959 | 1970 | 1979 | 1989 | 1999 | 2009 | 2012 |
| --- | --- | --- | --- | --- | --- | --- | --- |
| Väkiluku | &&&&&&&&&&020071.&&&&0020 071 | &&&&&&&&&&031273.&&&&0031 273 | &&&&&&&&&&036952.&&&&0036 952 | &&&&&&&&&&043645.&&&&0043 645 | &&&&&&&&&&043353.&&&&0043 353 | &&&&&&&&&&045529.&&&&0045 529 | &&&&&&&&&&047301.&&&&0047 301 |
Kuvagalleria

Talgarlaiset talkooketjussa läheisen joen ylittävän sillan työmaalla (1918).
Kaupungin nimitunnus alueelle tyypillisen vuoristomaiseman äärellä.
Aiheesta muualla

Kuvia tai muita tiedostoja aiheesta Talğar Wikimedia Commonsissa